en es ms id nl ms en ms id fr id en id ms id id ms id ms en id en id ms ms id id id ms id ms en en en id id ms ms id ms id ms en ms id id id id id id id id id id id id id id id ms id en en ms ms ms ms id ms ms id ms ms id en en ms id ms id id tr id id id id ms id ms ms id id id id id en id ms ms id ms id ms id tl sv ms sv ms id ms ms id tr id id id sv pt en en en de hu pt en en ms ms it fi hbs_lat ms jv ms it en en is ms ms ms en it en nl fr pl it vi it en en it it en en it sl it it id en en en pt it la en en es cs ms hbs_lat hu ms ms fr jv id tl ms it hbs_lat en en en jv nb id pl nb nb jv fr es nb ms ms ms ms id en en en id hu ms ms ms id en it pt it it id id ms it id hu ceb en it it tr es pt id id ms id ms id id ms ms hu it en es id en hbs_lat pt en id nb en en id hu it id hu ms en en en en it it en pl en it en hbs_lat en en su id it sk id en es it ms en en jv it hu pt it it nb et en id sv en uz cs da da da de oc cs nl da fr sv sv es cs da da en ms id ms ms ms cs oc cs nl cs cs sv sv cs cs da da da cs fr cs fy da cs sv cs cs sv de oc cs nl cs cs sv sv cs cs da fr cs fr ms es id
September 2011 | Blog Wanita
Blog Untuk Penyelesaian Masalah Wanita
Saya berusia 23 tahun. Tahun lalu pasangan saya mengalami jangkitan pada alat kelamin iaitu gonorrhea serta mendapat rawatan suntikan dan ubat antibiotik.
Namun pada diri saya, saya tidak merasakan apa-apa kesan. Adakah saya bebas daripada jangkitan itu? Apakah kesannya pada saya jika tidak menyedari bahawa jangkitan itu sebenarnya ada pada saya?
Lazimnya, apabila seseorang dikesan mengalami jangkitan seksual seperti gonorrhea, herpes dan seumpamanya, pasangan atau pasangannya yang lain juga disarankan menjalani pemeriksaan dan mendapatkan rawatan.
Ini bagi mengelakkan berlakunya jangkitan semula kepadanya oleh pasangan terbabit dan pada masa sama, dapat mengelakkan jangkitan daripada pasangannya kepada orang lain.
Tidak semestinya jangkitan terbabit menunjukkan petanda, malah kebanyakan jangkitan ini tidak mendatangkan petanda langsung. Selain gonorrhea, pasangan anda juga disarankan menjalani ujian lain yang berkaitan seperti hepatitis, HIV dan Chlamydia.
Wanita juga disarankan menjalani ujian Pap smear secara lebih kerap misalnya setiap enam bulan sebagai saringan penyakit serviks yang boleh bertukar kepada kanser serviks sekiranya tidak dirawat.
Dicatat oleh NRK di 12:45 PTG Tiada ulasan:
Label: Dr Adilah Ahmat, Penyakit Kelamin
Saya berumur 27 tahun dan mempunyai dua anak berusia setahun dan tiga tahun. Anak pertama saya dilahirkan melalui pembedahan dan anak kedua secara normal.
Sebelum saya melahirkan anak kedua, saya tidak pernah mengalami kesakitan yang teruk apabila kedatangan haid.
Masalah saya kini apabila datang haid, saya mengalami kesakitan yang teruk sehingga sukar untuk bergerak dan berjalan.
Ari-ari saya juga terasa amat sakit dan jika saya menekan kawasan itu, ia terasa sakit.
Saya terpaksa mengambil Panadol untuk menahan rasa sakit. Kesakitan ini tidak datang setiap bulan, mungkin sekali dalam masa dua bulan dan cuma berlaku pada hari pertama haid saja.
Kitaran haid saya tetap setiap bulan dan selama tujuh hingga sembilan hari.
Untuk makluman doktor, saya pernah jatuh terlentang selepas beberapa bulan melahirkan anak pertama.
Ketika anak pertama saya berusia setahun, saya lewat datang haid tetapi ujian kehamilan negatif dan setelah melakukan imbasan, ia juga negatif tetapi saya mendapat suntikan dan makan ubat untuk mengeluar�kan darah.
Adakah perkara ini memberi kesan kepada kedatangan haid saya sekarang?
Sesuatu penyakit kronik lazimnya sudah muncul sejak awal lagi tetapi hanya memberikan masalah atau petanda setelah sesuatu tempoh.
Dalam keadaan anda, ia juga mungkin begitu. Anda mungkin ingin mendapatkan maklumat mengenai keadaan dalaman bahagian pelvis anda yang dapat dinilai secara langsung sewaktu doktor menjalankan pembedahan Caesarean tiga tahun dahulu.
Jika tiada, anda mungkin terpaksa bergantung kepada penilaian kini secara luaran. Dalam sebahagian kes, ia mungkin tidak dapat dikesan melalui pemeriksaan fizikal dan imbasan utrabunyi sehing�ga memerlukan penilaian lanjut secara pembedahan diagnostik menggunakan kaedah teropong pula.
Pilihan terbabit terletak pada anda yang terpaksa menderita kesakitan setiap bulan sehingga sukar bergerak.
Memandangkan kesakitan itu hanya berkait dengan kedatangan haid, kemungkinan penyakit endometriosis perlu diselidiki.
Dicatat oleh NRK di 12:43 PTG Tiada ulasan:
Label: Dr Adilah Ahmat, Masalah Haid
Khamis, 22 September 2011
Menguruskan Badan Secara Tradisi
Tidak semua individu berani mencuba program pengurusan berat badan yang ditawarkan kebanyakan salon kecantikan hari ini yang kebanyakannya berteraskan penggunaan mesin elektronik.
Sebagai alternatif, Pusat Rawatan Mines TCM Wellness menawarkan satu program khusus dengan risiko minimum namun memberi kesan yang menakjubkan.
Pengarah Pembangunan Perniagaan Golden Horses Health Sanctuary yang menguruskan pusat berkenaan, Indira Menon berkata, pakej yang ditawarkan hanya melibatkan beberapa rawatan tradisional Cina, senaman dan juga pemakanan.
Menurutnya, program tersebut mengambil masa lima hari empat malam dan pelanggan diberi penginapan percuma di Hotel Mines Wellness yang berdekatan.
"Sebenarnya pelanggan boleh memilih untuk pulang ke rumah. Namun dengan menginap di sini, anda akan mengikuti program dengan betul kerana tidak terpengaruh dengan dugaan di luar dan boleh meluangkan masa sepenuhnya mengikuti jadual yang kami susun tanpa diganggu," katanya.
Jelasnya, rata-rata pelanggan yang mencuba mengakui mengalami penurunan berat badan drastik walaupun untuk tempoh yang singkat. Mereka juga katanya mampu mengekalkan berat badan ideal seandainya mempraktikkan amalan yang dilakukan di situ. Lebih istimewa, program itu juga bukan setakat mampu mengurangkan berat badan malah ia mengekalkan kesihatan menyeluruh dan menjadikan tubuh badan lebih bertenaga serta kelihatan muda.
Melalui program yang ditawarkan kata Indira, pelanggan akan diajar senaman khas Qigong yang menekankan konsep tenaga positif dalam diri.
Selama menjalani rawatan, pelanggan katanya hanya diberi sup herba sayuran organik yang perlu diambil setiap kali mereka terasa lapar.
"Walaupun kedengaran seperti berat untuk dilakukan, namun ramai yang mengakui mereka tidak berasa lapar setelah mencuba kerana sup tersebut sudah mengandungi pelbagai nutrien yang diperlukan tubuh badan," katanya.
Namun seandainya mereka gagal menahan rasa lapar, pihaknya akan menyediakan bubur nasi kosong sebagai makanan tambahan. Walaubagaimanapun, selepas dua atau tiga hari mencuba katanya, kebanyakan pelanggan menjadi biasa dan tidak akan mengadu lapar.
Sebagai permulaan, tahap kesihatan pelanggan akan diperiksa secara menyeluruh oleh Pengamal Perubatan Cina melalui pembacaan nadi dan tenaga Qi.
Menurut Indira, melalui bacaan itu mereka akan mengesyorkan rawatan yang sesuai berdasarkan keperluan tubuh masing-masing.
Kebiasaannya, pakej program itu mengandungi lima kali terapi akupuntur, tiga kali sesi pengurusan badan Shiatsu dan dua rendaman kaki herba. Turut disediakan tiga sesi meditasi muzik, tiga sesi regangan dan tiga sesi Pranayama. Selain itu, pelanggan juga akan menjalani perbincangan kesihatan bersama pengamal bertauliah sebanyak dua kali dan satu sesi penilaian kesihatan dan nasihat pengambilan makanan oleh pakar pemakanan.
Sebagai tambahan, mereka juga akan dimanjakan dengan mandian minyak aroma atau garam bagi melegakan stres.
Dicatat oleh NRK di 12:40 PTG Tiada ulasan:
Ahad, 18 September 2011
Langsing Dengan Enzim Booster HCG
Setiap insan terutama wanita ingin tampil langsing bukan semata-mata untuk kecantikan tetapi juga memastikan kesihatan terjaga. Biar pun langsing tidak bermakna bebas daripada penyakit, namun kegemukan atau obes umpama sengaja menempah penyakit.
Namun tidak semua bertuah dikurniakan tubuh yang langsing. Malah ada wanita berhadapan dengan masalah sukar menurunkan berat badan walaupun telah mencuba pelbagai kaedah.
Dr. Rushmini Maris Ismail yang banyak membuat penyelidikan mengenai metabolisme, enzim, hormon, obesiti dan penyakit tampil dengan formula Marissa Scientific. Dengan kerjasama sebuah syarikat yang turut mengeluarkan produk bertaraf antarabangsa, Marissa Scientific menawarkan keperluan terkini bagi membantu menyelesaikan masalah obesiti yang degil.
Tumpuan produk yang dinamakan Enzim Booster HCG ini adalah kepada lelaki dan wanita yang berusaha mengamalkan diet untuk jangka panjang namun tidak berjaya mendapatkan berat badan ideal.
Pengambilan produk itu sebagai gentian makanan mampu meningkatkan kadar metabolik dan dapat membendung rasa lapar. Apatah lagi rasa lapar yang keterlaluan atau food craving merupakan satu fenomena disebabkan ketidakseimbangan hormon insulin dalam badan. Tubuh seseorang yang obes mempunyai paras insulin yang tinggi. Ini mendorong kepada pengambilan makanan berlebihan. Pengambilan makanan gantian Enzim Booster HCG mengurangkan kadar lapar dan membantu seseorang meningkatkan kadar metabolik.
Enzim Booster HCG mengandungi protein yang terbaik daripada tumbuh tumbuhan, ekstrak beras perang, trigliseride yang diperlukan tubuh, lechitin, L carnitine dan pelbagai vitamin memberi nilai terbaik kepada tubuh. Kesemua komponen ini sangat diperlukan bagi meningkatkan metabolik dan memastikan kesegaran tubuh semasa berdiet.
Produk ini sesuai bagi mereka yang ingin memperbaiki sistem metabolik dan menurunkan berat badan. Ia mudah digunakan sebagai gantian makanan dengan hanya membancuh dengan air suam.
Berminat, kunjungi kami di facebook marissa.aesthetic atau laman web www.marissa-esthetic.com Anda juga boleh hubungi 03- 8723 4808 atau 013- 244 8484.
Dicatat oleh NRK di 12:39 PTG Tiada ulasan:
Rabu, 14 September 2011
Aprikot Bantu Cegah Penyakit
Jika  disebut mengenai penyakit kronik, kanser mungkin antara yang paling ditakuti ramai ketika ini. Pelbagai jenis kanser menyerang setiap anggota tubuh badan dan ia tidak mengenal sesiapa.
Merujuk kepada data, kanser merupakan antara penyebab utama kematian di seluruh dunia dengan jumlah 7.6 juta pada tahun 2008. Di Malaysia sahaja, dianggarkan 40,000 kes kanser dikesan setiap tahun dengan satu daripada empat rakyat menghidapinya.
Pakar pemakanan dan juga perubatan dari seluruh dunia mengakui, faktor makanan merupakan punca utama terjadinya kanser. Menurut mereka, hampir 90 peratus makanan yang diambil setiap hari dikenalpasti sebagai asid dan mengandungi bahan penambah seperti pewarna, perasa dan unsur kimia yang menyumbang kepada kanser.
Akibatnya, diet harian kita kekurangan khasiat dan nutrisi daya tahan tubuh badan seperti vitamin B1, B2, B3, B5, B7, B12 dan B17. Kekurangan bahan ini melemahkan daya tahan penyakit lalu mengundang masalah kronik seperti kanser, penyakit jantung, kencing manis dan lain-lain penyakit yang membunuh secara perlahan.
Pada 1952, seorang saintis Bio Kimia, Dr. Ernes T Krebs mendakwa, penyakit kanser adalah penyakit kekurangan nutrisi tubuh badan.
Sekumpulan para pengkaji mendapati, haiwan liar yang hidup dalam hutan yang dikelilingi persekitaran tumbuh-tumbuhan kaya dengan kompaun vitamin B17 tidak akan dijumpai mati akibat kanser. Sebaliknya haiwan yang dipelihara dalam zoo mati walaupun diberi makanan yang kaya nutrien namun tidak mengandungi vitamin tersebut.
Daripada penyelidikan, puak Hunza yang tinggal di pergunungan Pakistan didapati hidup melebihi usia 120 tahun. Makanan utama mereka adalah biji-bijian aprikot yang kaya dengan vitamin B17. Kesihatan mereka berada pada tahap maksimum dan mereka tidak pernah tahu mengenai penyakit yang membunuh itu.
Pakar perubatan berpengalaman, Prof Dr. Sayed Zainal Husin Wafa mengakui biji aprikot mengandungi vitamin B17 paling tinggi berbanding tumbuhan lain. Menurutnya, ia dapat membantu mencegah dan merawat penyakit kanser. Dalam terapi metabolik, apabila vitamin B17 bertemu dengan sel kanser, enzim betaglucosidase yang hanya terdapat dalam sel kanser akan menghuraikan elemen vitamin B17 seterusnya membunuh sel kanser.
Vitamin B17 yang berlebihan juga akan ditukar kepada elemen-elemen positif oleh enzim Rhodanese yang terdapat dalam tubuh badan untuk kesihatan sel-sel dan membantu mengurangkan keasidan serta toksin dalam darah.
Dengan itu, ia membantu meningkatkan keseimbangan pH dalam tubuh serta memperlahankan penyebaran kanser, mengurangkan kandungan kolestrol dan membantu merawat penyakit jantung serta diabetis.
“Vitamin B17 yang terdapat dalam aprikot bukan sahaja diperkatakan di Malaysia, malah manfaatnya diakui seluruh dunia berdasarkan kajian saintifik dan klinikal,” katanya.
Namun katanya, biji aprikot yang diambil dan dimakan begitu sahaja berbahaya kerana ia terdedah kepada bakteria, kulat dan radikal bebas sewaktu proses penghantaran. Ia juga boleh menyebabkan keracunan serta kesan sampingan kepada tubuh badan.
Makanan dan agen penyumbang kanser:
Berbentuk berasid: daging, telur, ayam, nasi, mee, mihun, makaroni, spageti, ubi kentang, gula, kek, coklat, susu, yogurt, mentega, aiskrim, keju, kopi, teh.
>> Mengandungi penambah: perisa tiruan, pewarna tiruan, pengawet, pemanis buatan, penaik, yis dan garam.
>> Kurang zat: makanan segera, makanan dalam tin, makanan ringan dan minuman berkarbonat.
>> Gaya hidup: tekanan, pencemaran alam sekitar, tidak aktif, merokok, seks bebas dan pengambilan alkohol.
Fakta Apricon Farmas Health:
>> Mengandungi 100 peratus biji aprikot yang kaya dengan vitamin B17.
>> Membantu mengurangkan keasidan dan toksin dalam darah.
>> Membantu meningkatkan keseimbangan pH.
>> Membantu memperlahankan penyebaran kanser.
Dicatat oleh NRK di 12:24 PTG Tiada ulasan:
Catatan Terbaru Catatan Lama Laman utama
Tip Elak  Tersedak Susu
7 tahun yang lalu
8 tahun yang lalu
Doktor Pakar di Malaysia
Menyusukan Bayi Bantu Kuruskan Badan
9 tahun yang lalu
Persatuan Penduduk Komuniti Suria Putrajaya
Alat Cegah Hamil (1)
bentuk muka bujur sirih (1)
cara buang bulu (2)
Datuk Dr Mashitah (1)
Dr Abdul Salam (6)
Dr Adilah Ahmat (154)
Dr Cyril Natarajan (1)
Dr Fatima Najla (2)
Dr Ismail Tambi (1)
dr mohd rushdan md noor (1)
Dr Mohd Shahir (1)
dr nor ashikin mokhtar (datuk) (2)
Dr Premitha Damodaran (1)
Dr Siti Annisa Nuhonni (1)
Dr Suhaimi Isa (4)
Dr Zulkifli Idrus (Prof) (1)
Eklampsia / Sawan Hamil (4)
Isteri Tidak Puas (3)
Kanser Faraj dan Vulva (1)
Kanser Pangkal Rahim (2)
minyak kelapa dara (3)
Pakar Sakit Puan (53)
petua dan khasiat (3)
Petua Untuk Seks (1)
Rahsia Awet Muda (1)
Rawatan Selepas Bersalin (1)
Sedut Lemak / Liposuction (1)
seks usia muda (1)
Sindrom Ovari Plcystic (1)
Elak Jangkitan Penyakit Kelamin
Sakit Teruk Ketika Haid
Menguruskan Badan Secara Tradisi
Langsing Dengan Enzim Booster HCG
Aprikot Bantu Cegah Penyakit
Tema Tetingkap Gambar. Dikuasakan oleh Blogger.